CELEX: 32017D2165
Language: fi
Date: 2017-11-17 00:00:00
Title: Komission täytäntöönpanopäätös (EU) 2017/2165, annettu 17 päivänä marraskuuta 2017, suunnitelman hyväksymisestä afrikkalaisen sikaruton hävittämiseksi luonnonvaraisista sioista eräillä Tšekin alueilla (tiedoksiannettu numerolla C(2017) 7536) (ETA:n kannalta merkityksellinen teksti. )

21.11.2017   
            
            
               FI
            
            
               Euroopan unionin virallinen lehti
            
            
               L 304/55
            
         KOMISSION TÄYTÄNTÖÖNPANOPÄÄTÖS (EU) 2017/2165,
   annettu 17 päivänä marraskuuta 2017,
   suunnitelman hyväksymisestä afrikkalaisen sikaruton hävittämiseksi luonnonvaraisista sioista eräillä Tšekin alueilla
   
      
         (tiedoksiannettu numerolla C(2017) 7536)
      
   
   (Ainoastaan tšekinkielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta 27 päivänä kesäkuuta 2002 annetun neuvoston direktiivin 2002/60/EY (1) ja erityisesti sen 16 artiklan 1 kohdan toisen alakohdan,
   sekä katsoo seuraavaa:
   
               (1)
            
            
               Direktiivissä 2002/60/EY säädetään unionin vähimmäistoimenpiteistä afrikkalaisen sikaruton torjumiseksi, mukaan lukien toimenpiteet, joita sovelletaan, kun luonnonvaraisissa sioissa on vahvistettu afrikkalaisen sikaruton tapaus.
            
         
               (2)
            
            
               Tšekki ilmoitti vuonna 2017 komissiolle afrikkalaisen sikaruton tapauksista luonnonvaraisissa sioissa ja on toteuttanut direktiivissä 2002/60/EY edellytetyt taudin torjuntatoimenpiteet.
            
         
               (3)
            
            
               Tšekki toimitti komissiolle nykyisen epidemiologisen tilanteen perusteella ja direktiivin 2002/60/EY mukaisesti suunnitelman afrikkalaisen sikaruton hävittämiseksi, jäljempänä ’hävittämissuunnitelma’.
            
         
               (4)
            
            
               Asianmukaisten eläinten terveyteen liittyvien torjuntatoimenpiteiden määrittämiseksi ja kyseisen taudin laajemman leviämisen estämiseksi komission täytäntöönpanopäätöksen 2014/709/EU (2) liitteessä vahvistettiin unionin luettelo suuren riskin alueista. Komissio muutti vastikään täytäntöönpanopäätöksen 2014/709/EU liitettä täytäntöönpanopäätöksellä (EU) 2017/1850 (3), jotta voitiin ottaa huomioon muun muassa tuoreet afrikkalaisen sikaruton tapaukset luonnonvaraisissa sioissa Tšekissä, ja Tšekin tartunta-alueet sisältyvät nykyään kyseisen liitteen I ja II osaan.
            
         
               (5)
            
            
               Komissio on tutkinut hävittämissuunnitelman ja todennut sen vastaavan direktiivin 2002/60/EY 16 artiklassa asetettuja vaatimuksia. Se olisi näin ollen hyväksyttävä.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Tšekin 24 päivänä lokakuuta 2017 toimittama suunnitelma afrikkalaisen sikaruton hävittämiseksi luonnonvaraisista sioista kyseisen jäsenvaltion tartunta-alueilla.
   2 artikla
   Tšekin on saatettava voimaan 1 artiklassa tarkoitetun hävittämissuunnitelman täytäntöön panemiseksi tarvittavat lait, asetukset ja hallinnolliset määräykset viimeistään 1 päivänä joulukuuta 2017.
   3 artikla
   Tämä päätös on osoitettu Tšekin tasavallalle.
   
      Tehty Brysselissä 17 päivänä marraskuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 192, 20.7.2002, s. 27.
   
      (2)  Komission täytäntöönpanopäätös 2014/709/EU, annettu 9 päivänä lokakuuta 2014, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa ja täytäntöönpanopäätöksen 2014/178/EU kumoamisesta (EUVL L 295, 11.10.2014, s. 63).
   
      (3)  Komission täytäntöönpanopäätös (EU) 2017/1850, annettu 11 päivänä lokakuuta 2017, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa annetun täytäntöönpanopäätöksen 2014/709/EU muuttamisesta (EUVL L 264, 13.10.2017, s. 7 )